title: Rozhodnutie Rady z 21. októbra 2010 o pozícii, ktorú má Európska únia zaujať v Rade pre stabilizáciu a pridruženie zriadenej Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Chorvátskou republikou na strane druhej, pokiaľ ide o prijatie ustanovení o koordinácii systémov sociálneho zabezpečenia

text:
               23.11.2010

               SK

               Úradný vestník Európskej únie

               L 306/35

         ROZHODNUTIE RADY
   z 21. októbra 2010
   o pozícii, ktorú má Európska únia zaujať v Rade pre stabilizáciu a pridruženie zriadenej Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Chorvátskou republikou na strane druhej, pokiaľ ide o prijatie ustanovení o koordinácii systémov sociálneho zabezpečenia
   (2010/702/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 79 ods. 2 písm. b) v spojení s článkom 218 ods. 9,
   so zreteľom na návrh Európskej Komisie,
   keďže:

               (1)

               V článku 47 Dohody o stabilizácii a pridružení, ktorou sa zakladá pridruženie medzi Európskymi spoločenstvami a ich členskými štátmi na jednej strane a Chorvátskou republikou na strane druhej (1) (ďalej len „dohoda“), sa ustanovuje, že Rada pre stabilizáciu a pridruženie formou rozhodnutia prijme primerané ustanovenia na vykonávanie cieľov uvedených v tomto článku.

               (2)

               V súlade s článkami 1 a 2 protokolu (č. 22) o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie, sa Dánsko nezúčastňuje na prijímaní tohto rozhodnutia, nie je ním viazané ani nepodlieha jeho uplatňovaniu.

               (3)

               V súlade s článkami 1 a 2 protokolu (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a k Zmluve o fungovaní Európskej únie, a bez toho, aby bol dotknutý článok 4 uvedeného protokolu, sa tieto členské štáty nezúčastňujú na prijímaní tohto rozhodnutia, nie sú ním viazané ani nepodliehajú jeho uplatňovaniu,

         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v Rade pre stabilizáciu a pridruženie vytvorenej Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Chorvátskou republikou na strane druhej, pokiaľ ide o vykonávanie článku 47 dohody, sa zakladá na návrhu rozhodnutia Rady pre stabilizáciu a pridruženie pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 21. októbra 2010

            Za Radu

            predsedníčka

         J. MILQUET

      (1)  Ú. v. EÚ L 26, 28.1.2005, s. 3.
    ---documentbreak---

               23.11.2010

               SK

               Úradný vestník Európskej únie

               L 306/36

         Návrh
   ROZHODNUTIE RADY PRE STABILIZÁCIU A PRIDRUŽENIE č. …/….
   zriadenej Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Chorvátskou republikou na strane druhej
   z …,
   pokiaľ ide o ustanovenia o koordinácii systémov sociálneho zabezpečenia uvedené v Dohode o stabilizácii a pridružení
   RADA PRE STABILIZÁCIU A PRIDRUŽENIE,
   so zreteľom na Dohodu o stabilizácii a pridružení, ktorou sa zakladá pridruženie medzi Európskymi spoločenstvami a ich členskými štátmi na jednej strane a Chorvátskou republikou na strane druhej (1), a najmä na jej článok 47,
   keďže:

               (1)

               V článku 47 Dohody o stabilizácii a pridružení, ktorou sa zakladá pridruženie medzi Európskymi spoločenstvami a ich členskými štátmi na jednej strane a Chorvátskou republikou na strane druhej (ďalej len „dohoda“), sa ustanovuje koordinácia systémov sociálneho zabezpečenia Chorvátska a členských štátov a ustanovujú sa zásady takejto koordinácie.

               (2)

               V článku 47 dohody sa ustanovuje, že Rada pre stabilizáciu a pridruženie prijme rozhodnutie implementujúce zásady ustanovené v tomto článku.

               (3)

               V súvislosti s uplatňovaním zásady nediskriminácie by toto rozhodnutie nemalo ustanovovať vznik žiadneho dodatočného nároku, ktorý by vyplýval z určitých skutočností a udalostí, ktoré existujú, resp. ku ktorým došlo na území druhej zmluvnej strany, pokiaľ sa takéto skutočnosti alebo udalosti nezohľadňujú podľa právnych predpisov prvej zmluvnej strany, okrem práva na prenos určitých dávok.

               (4)

               Pri uplatňovaní tohto rozhodnutia by mali mať chorvátski pracovníci nárok na rodinné dávky pod podmienkou, že ich rodinní príslušníci majú s nimi spoločné legálne bydlisko v členskom štáte, v ktorom sú títo pracovníci zamestnaní. Na základe tohto rozhodnutia by nemal vzniknúť žiadny nárok na rodinné dávky, pokiaľ ide o ich rodinných príslušníkov s bydliskom v inom štáte, napr. v Chorvátsku.

               (5)

               Nariadením Rady (ES) č. 859/2003 (2) sa rozšírili ustanovenia nariadenia (EHS) č. 1408/71 a nariadenia (EHS) č. 574/72 na štátnych príslušníkov tretích krajín, na ktorých sa dovtedy tieto ustanovenia nevzťahovali výhradne z dôvodu ich štátnej príslušnosti. Nariadenie (ES) č. 859/2003 sa už vzťahuje na zásadu sčítania dôb poistenia získaných chorvátskymi pracovníkmi v rôznych členských štátoch, pokiaľ ide o nárok na určité dávky, ako sa uvádza v článku 47 ods. 1 prvej zarážke dohody.

               (6)

               Mohlo by byť potrebné ustanoviť osobitné ustanovenia, ktoré zodpovedajú osobitnému charakteru chorvátskych právnych predpisov, aby sa tak uľahčilo uplatňovanie pravidiel koordinácie.

               (7)

               S cieľom zabezpečiť hladké fungovanie koordinácie systémov sociálneho zabezpečenia členských štátov a Chorvátska je potrebné zaviesť osobitné ustanovenia o spolupráci medzi členskými štátmi a Chorvátskom, ako aj medzi dotknutou osobou a inštitúciou v príslušnom štáte.

               (8)

               Mali by sa prijať prechodné ustanovenia na ochranu osôb, na ktoré sa vzťahuje toto rozhodnutie, a na zabezpečenie toho, aby v dôsledku nadobudnutia účinnosti tohto rozhodnutia práva nestratili,

         PRIJALA TOTO ROZHODNUTIE:
   ČASŤ I

      VŠEOBECNÉ USTANOVENIA

   Článok 1
   Vymedzenie pojmov
   1.   Na účely tohto rozhodnutia:

               a)

               „dohoda“ je Dohoda o stabilizácii a pridružení, ktorou sa zakladá pridruženie medzi Európskymi spoločenstvami a ich členskými štátmi na jednej strane a Chorvátskou republikou na strane druhej;

               b)

               „nariadenie“ je nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (3), ako sa uplatňuje v členských štátoch Európskej únie;

               c)

               „vykonávacie nariadenie“ je nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (4);

               d)

               „členský štát“ je členský štát Európskej únie;

               e)

               „pracovník“ je:

                           i)

                           na účely právnych predpisov členského štátu osoba vykonávajúca činnosť ako zamestnanec v zmysle článku 1 písm. a) nariadenia;

                           ii)

                           na účely právnych predpisov Chorvátska osoba vykonávajúca činnosť ako zamestnanec v zmysle týchto právnych predpisov;

               f)

               „rodinný príslušník“ je:

                           i)

                           na účely právnych predpisov členského štátu rodinný príslušník v zmysle článku 1 písm. i) nariadenia;

                           ii)

                           na účely právnych predpisov Chorvátska rodinný príslušník v zmysle týchto právnych predpisov;

               g)

               „právne predpisy“ sú:

                           i)

                           vo vzťahu k členským štátom právne predpisy v zmysle článku 1 písm. l) nariadenia uplatniteľné na dávky, na ktoré sa vzťahuje toto rozhodnutie;

                           ii)

                           vo vzťahu k Chorvátsku relevantné právne predpisy uplatniteľné v Chorvátsku, ktoré sa týkajú dávok, na ktoré sa vzťahuje toto rozhodnutie;

               h)

               „dávky“ sú:

                           —

                           starobné dôchodky,

                           —

                           pozostalostné dôchodky,

                           —

                           dávky v súvislosti s pracovnými úrazmi a chorobami z povolania,

                           —

                           invalidné dôchodky súvisiace s pracovnými úrazmi a chorobami z povolania,

                           —

                           rodinné prídavky;

               i)

               „prenosné dávky“ sú:

                           i)

                           vo vzťahu k členským štátom:

                                       —

                                       starobné dôchodky,

                                       —

                                       pozostalostné dôchodky,

                                       —

                                       dávky v súvislosti s pracovnými úrazmi a chorobami z povolania,

                                       —

                                       invalidné dôchodky súvisiace s pracovnými úrazmi a chorobami z povolania,

                                 v zmysle nariadenia s výnimkou osobitných nepríspevkových peňažných dávok, ako sa ustanovujú v prílohe X k nariadeniu;

                           ii)

                           vo vzťahu k Chorvátsku príslušné dávky ustanovené na základe chorvátskych právnych predpisov s výnimkou osobitných nepríspevkových peňažných dávok, ako sa ustanovujú v prílohe I k tomuto rozhodnutiu.

         2.   Ostatné pojmy používané v tomto rozhodnutí majú význam stanovený:

               a)

               vo vzťahu k členským štátom v nariadení a vykonávacom nariadení;

               b)

               vo vzťahu k Chorvátsku v príslušných právnych predpisoch uplatniteľných v Chorvátsku.

         Článok 2
   Osoby, na ktoré sa toto rozhodnutie uplatňuje
   Toto rozhodnutie sa uplatňuje na:

               a)

               pracovníkov, ktorí sú štátnymi príslušníkmi Chorvátska a ktorí sú alebo boli legálne zamestnaní na území členského štátu a na ktorých sa vzťahujú alebo vzťahovali právne predpisy jedného alebo viacerých členských štátov, a na ich pozostalých;

               b)

               rodinných príslušníkov pracovníkov uvedených v písmene a) pod podmienkou, že títo rodinní príslušníci majú alebo mali s dotknutým pracovníkom spoločné legálne bydlisko, pokým bol pracovník zamestnaný v členskom štáte;

               c)

               pracovníkov, ktorí sú štátnymi príslušníkmi členského štátu a ktorí sú alebo boli legálne zamestnaní na území Chorvátska a na ktorých sa vzťahujú alebo vzťahovali právne predpisy Chorvátska, a na ich pozostalých a

               d)

               rodinných príslušníkov pracovníkov uvedených v písmene c) pod podmienkou, že títo rodinní príslušníci majú alebo mali s dotknutým pracovníkom spoločné legálne bydlisko, pokým bol pracovník zamestnaný v Chorvátsku.

         Článok 3
   Rovnosť zaobchádzania
   1.   S pracovníkmi, ktorí sú štátnymi príslušníkmi Chorvátska a sú legálne zamestnaní v členskom štáte, a ich rodinnými príslušníkmi, ktorí s nimi majú spoločné legálne bydlisko, sa v súvislosti s dávkami v zmysle článku 1 ods. 1 písm. h) zaobchádza bez akejkoľvek diskriminácie na základe štátnej príslušnosti v porovnaní so štátnymi príslušníkmi členských štátov, na ktorých území sú zamestnaní.
   2.   S pracovníkmi, ktorí sú štátnymi príslušníkmi členského štátu a sú legálne zamestnaní v Chorvátsku, a ich rodinnými príslušníkmi, ktorí s nimi majú spoločné legálne bydlisko, sa v súvislosti s dávkami v zmysle článku 1 ods. 1 písm. h) zaobchádza bez akejkoľvek diskriminácie na základe štátnej príslušnosti v porovnaní so štátnymi príslušníkmi Chorvátska.
   ČASŤ II

      VZŤAHY MEDZI ČLENSKÝMI ŠTÁTMI A CHORVÁTSKOM

   Článok 4
   Upustenie od podmienok bydliska
   1.   Prenosné dávky v zmysle článku 1 ods. 1 písm. i), na ktoré majú nárok osoby uvedené v článku 2 písm. a) a c), nepodliehajú žiadnemu zníženiu, úprave, pozastaveniu, odňatiu alebo odobratiu na základe skutočnosti, že poberateľ má bydlisko:

               i)

               na účely dávky podľa právnych predpisov členského štátu na území Chorvátska, alebo

               ii)

               na účely dávky podľa chorvátskych právnych predpisov na území členského štátu.

         2.   Rodinní príslušníci pracovníka uvedení v článku 2 písm. b) majú nárok na prenosné dávky v zmysle článku 1 ods. 1 písm. i) rovnakým spôsobom ako rodinní príslušníci pracovníka, ktorý je štátnym príslušníkom dotknutého členského štátu, keď títo rodinní príslušníci majú bydlisko na území Chorvátska.
   3.   Rodinní príslušníci pracovníka uvedeného v článku 2 písm. d) majú nárok na prenosné dávky v zmysle článku 1 ods. 1 písm. i) rovnakým spôsobom ako rodinní príslušníci pracovníka, ktorý je štátnym príslušníkom Chorvátska, keď títo rodinní príslušníci majú bydlisko na území členského štátu.
   ČASŤ III

      RÔZNE USTANOVENIA

   Článok 5
   Spolupráca
   1.   Členské štáty a Chorvátsko sa vzájomne informujú o všetkých zmenách v ich právnych predpisoch, ktoré môžu ovplyvniť vykonávanie tohto rozhodnutia.
   2.   Na účely tohto rozhodnutia si orgány a inštitúcie členských štátov a Chorvátska poskytnú svoje služby a konajú tak, ako keby vykonávali svoje vlastné právne predpisy. Správna pomoc poskytnutá uvedenými orgánmi a inštitúciami je spravidla bezplatná. Príslušné orgány členských štátov a Chorvátska sa však môžu dohodnúť na náhrade určitých výdavkov.
   3.   Orgány a inštitúcie členských štátov a Chorvátska môžu na účely tohto rozhodnutia komunikovať medzi sebou a s dotknutými osobami alebo ich zástupcami priamo.
   4.   Inštitúcie a osoby, na ktoré sa vzťahuje toto rozhodnutie, majú povinnosť vzájomne sa informovať a spolupracovať s cieľom zabezpečiť riadne vykonávanie tohto rozhodnutia.
   5.   Dotknuté osoby musia čo najskôr informovať inštitúcie príslušného členského štátu alebo Chorvátska, ak je príslušným štátom Chorvátsko, a členského štátu bydliska alebo Chorvátska, ak je štátom bydliska Chorvátsko, o všetkých zmenách vo svojej osobnej alebo rodinnej situácii, ktoré ovplyvňujú ich nárok na dávky podľa tohto rozhodnutia.
   6.   Nedodržanie povinnosti informovať uvedenej v odseku 5 môže mať za následok uplatnenie primeraných opatrení v súlade s vnútroštátnym právom. Tieto opatrenia sú však rovnocenné opatreniam uplatniteľným na podobné situácie podľa domáceho práva a žiadateľom neznemožňujú ani v praxi nadmerne nesťažujú uplatňovanie práv, ktoré sa im udeľujú týmto rozhodnutím.
   7.   Členské štáty a Chorvátsko môžu stanoviť vnútroštátne ustanovenia, ktorými sa ustanovia podmienky overovania nárokov na dávky tak, aby sa zohľadnila skutočnosť, že príjemcovia majú miesto pobytu alebo bydliska mimo územia štátu, v ktorom sa nachádza dlžnícka inštitúcia. Tieto ustanovenia musia byť primerané, bez akejkoľvek diskriminácie na základe štátnej príslušnosti a v súlade so zásadami tohto rozhodnutia. Tieto ustanovenia sa oznámia Rade pre stabilizáciu a pridruženie.
   Článok 6
   Administratívne overovanie a lekárske vyšetrenia
   1.   Tento článok sa uplatňuje na osoby uvedené v článku 2 a poberajúce prenosné dávky uvedené v článku 1 ods. 1 písm. i), ako aj na inštitúcie poverené vykonávaním tohto rozhodnutia.
   2.   Ak poberateľ alebo žiadateľ dávok alebo jeho rodinný príslušník má miesto pobytu alebo bydlisko na území členského štátu a dlžnícka inštitúcia sa nachádza v Chorvátsku, alebo ak poberateľ alebo žiadateľ dávok alebo jeho rodinný príslušník má miesto pobytu alebo bydlisko v Chorvátsku a dlžnícka inštitúcia sa nachádza v členskom štáte, lekárske vyšetrenie na žiadosť tejto dlžníckej inštitúcie vykoná inštitúcia miesta pobytu alebo bydliska poberateľa v súlade s postupmi ustanovenými v právnych predpisoch, ktoré táto inštitúcia uplatňuje.
   Dlžnícka inštitúcia oznámi inštitúcii miesta pobytu alebo bydliska akékoľvek prípadné osobitné požiadavky, ktoré sa majú splniť, a otázky, na ktoré sa má lekárske vyšetrenie zamerať.
   Inštitúcia miesta pobytu alebo bydliska zašle správu dlžníckej inštitúcii, ktorá si lekárske vyšetrenie vyžiadala.
   Dlžnícka inštitúcia má vyhradené právo nechať poberateľa vyšetriť lekárom, ktorého si sama vyberie, buď na území miesta pobytu alebo bydliska poberateľa alebo žiadateľa o dávky, alebo v krajine, kde sa dlžnícka inštitúcia nachádza. Poberateľ však môže byť vyzvaný, aby sa dostavil do štátu dlžníckej inštitúcie, iba ak je schopný absolvovať cestu bez toho, aby to ohrozilo jeho zdravie, pričom cestovné náklady a náklady na ubytovanie hradí dlžnícka inštitúcia.
   3.   Ak má poberateľ alebo žiadateľ dávok alebo jeho rodinný príslušník miesto pobytu alebo bydliska na území členského štátu a dlžnícka inštitúcia sa nachádza v Chorvátsku, alebo ak má miesto pobytu alebo bydliska na území Chorvátska a dlžnícka inštitúcia sa nachádza v členskom štáte, administratívne overenie na žiadosť dlžníckej inštitúcie vykoná inštitúcia miesta pobytu alebo bydliska poberateľa.
   Inštitúcia miesta pobytu alebo bydliska zašle správu dlžníckej inštitúcii, ktorá si administratívne overenie vyžiadala.
   Dlžnícka inštitúcia má vyhradené právo dať situáciu poberateľa preskúmať odborníkovi, ktorého si sama vyberie. Poberateľ však môže byť vyzvaný, aby sa dostavil do štátu dlžníckej inštitúcie, iba ak je schopný absolvovať cestu bez toho, aby to ohrozilo jeho zdravie, pričom cestovné náklady a náklady na ubytovanie hradí dlžnícka inštitúcia.
   4.   Jeden alebo viac členských štátov a Chorvátsko sa môžu potom, ako informujú Radu pre stabilizáciu a pridruženie, dohodnúť na ďalších správnych ustanoveniach.
   5.   Odchylne od zásady bezplatnej vzájomnej správnej pomoci stanovenej v článku 5 ods. 2 tohto rozhodnutia dlžnícka inštitúcia, ktorá požadovala vykonanie overenia, nahradí skutočnú sumu výdavkov na overenie uvedené v odsekoch 2 a 3 tohto článku inštitúcii, ktorá bola o vykonanie overenia požiadaná.
   Článok 7
   Uplatňovanie článku 120 dohody
   Článok 120 dohody sa uplatňuje v prípade, že sa jedna zo strán domnieva, že druhá strana nedodržiava záväzky uvedené v článkoch 5 a 6.
   Článok 8
   Osobitné ustanovenia na uplatňovanie právnych predpisov Chorvátska
   Rada pre stabilizáciu a pridruženie môže podľa potreby stanoviť osobitné ustanovenia na uplatňovanie právnych predpisov Chorvátska v prílohe II.
   Článok 9
   Správne postupy vyplývajúce z existujúcich dvojstranných dohôd
   Správne postupy ustanovené v existujúcich dvojstranných dohodách medzi členským štátom a Chorvátskom sa môžu naďalej uplatňovať, ak nemajú negatívny vplyv na práva alebo povinnosti dotknutých osôb podľa tohto rozhodnutia.
   Článok 10
   Dohody, ktorými sa dopĺňajú postupy na vykonávanie tohto rozhodnutia
   Jeden alebo viac členských štátov a Chorvátsko môžu uzavrieť dohody vytvorené na doplnenie správnych postupov na vykonávanie tohto rozhodnutia, najmä pokiaľ ide o predchádzanie podvodom a chybám a boj proti nim.
   ČASŤ IV

      PRECHODNÉ A ZÁVEREČNÉ USTANOVENIA

   Článok 11
   Prechodné ustanovenia
   1.   Podľa tohto rozhodnutia nevznikajú žiadne nároky za obdobie pred dátumom nadobudnutia účinnosti tohto rozhodnutia.
   2.   S výhradou odseku 1 sa nadobúda nárok podľa tohto rozhodnutia, a to aj vtedy, ak sa týka poistnej udalosti, ku ktorej došlo pred dátumom nadobudnutia účinnosti tohto rozhodnutia.
   3.   Každá dávka, ktorá nebola poskytnutá alebo ktorá bola odňatá z dôvodu štátnej príslušnosti alebo miesta bydliska dotknutej osoby, sa na žiadosť tejto osoby poskytne alebo obnoví s účinnosťou od dátumu nadobudnutia účinnosti tohto rozhodnutia za predpokladu, že nároky, na základe ktorých sa dávky predtým poskytovali, neboli vyrovnané paušálnou platbou.
   4.   Ak sa žiadosť uvedená v odseku 3 predloží do dvoch rokov od nadobudnutia účinnosti tohto rozhodnutia, nároky získané v súlade s týmto rozhodnutím sú účinné odo dňa nadobudnutia účinnosti tohto rozhodnutia a voči dotknutým osobám sa nesmú uplatniť právne predpisy členského štátu alebo Chorvátska súvisiace s prepadnutím alebo obmedzením nárokov.
   5.   Ak sa žiadosť uvedená v odseku 3 predloží po uplynutí dvojročnej lehoty od dátumu nadobudnutia účinnosti tohto rozhodnutia, nároky, ktoré nezanikli alebo neboli premlčané, sú účinné od dátumu predloženia žiadosti, pokiaľ sa neuplatňujú výhodnejšie ustanovenia právnych predpisov členského štátu alebo Chorvátska.
   Článok 12
   Prílohy k tomuto rozhodnutiu
   1.   Prílohy k tomuto rozhodnutiu tvoria jeho neoddeliteľnú súčasť.
   2.   Na žiadosť Chorvátska sa prílohy môžu zmeniť a doplniť rozhodnutím Rady pre stabilizáciu a pridruženie.
   Článok 13
   Nadobudnutie účinnosti
   Toto rozhodnutie nadobúda účinnosť prvým dňom prvého mesiaca po dni jeho uverejnenia v Úradnom vestníku Európskej únie.

      V …, …

            Za Radu pre stabilizáciu a pridruženie

            predseda

      (1)  Ú. v. EÚ L 26, 28.1.2005, s. 3.

      (2)  Ú. v. EÚ L 124, 20.5.2003, s. 1.

      (3)  Ú. v. EÚ L 166, 30.4.2004, s. 1.

      (4)  Ú. v. EÚ L 284, 30.10.2009, s. 1.
   PRÍLOHA I

      ZOZNAM CHORVÁTSKYCH OSOBITNÝCH NEPRÍSPEVKOVÝCH PEŇAŽNÝCH DÁVOK

   …
   PRÍLOHA II

      OSOBITNÉ USTANOVENIA NA UPLATŇOVANIE PRÁVNYCH PREDPISOV CHORVÁTSKA

   …


title: 2009/305/ES: Rozhodnutie Rady z  15. septembra 2008 o podpísaní Dohody medzi Európskym spoločenstvom a Izraelským štátom o určitých aspektoch leteckých dopravných služieb

text:
               2.4.2009

               SK

               Úradný vestník Európskej únie

               L 90/9

         ROZHODNUTIE RADY
   z 15. septembra 2008
   o podpísaní Dohody medzi Európskym spoločenstvom a Izraelským štátom o určitých aspektoch leteckých dopravných služieb
   (2009/305/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s jej článkom 300 ods. 2 prvým pododsekom prvou vetou,
   so zreteľom na návrh Komisie,
   keďže:

               (1)

               Rada 5. júna 2003 splnomocnila Komisiu na začatie rokovaní s tretími krajinami o nahradení určitých ustanovení v platných dvojstranných dohodách dohodou so Spoločenstvom.

               (2)

               Komisia v mene Spoločenstva prerokovala s Izraelským štátom dohodu o určitých aspektoch leteckých dopravných služieb v súlade s postupmi a usmerneniami uvedenými v prílohe k rozhodnutiu Rady z 5. júna 2003, ktorým sa Komisia oprávňuje začať rokovania s tretími krajinami o nahradení určitých ustanovení v súčasných dvojstranných dohodách dohodou so Spoločenstvom.

               (3)

               S výhradou jej možného uzavretia k neskoršiemu dátumu by sa dohoda dojednaná Komisiou mala podpísať,

         ROZHODLA TAKTO:
   Článok 1
   Týmto sa v mene Spoločenstva schvaľuje podpísanie Dohody medzi Európskym spoločenstvom a Izraelským štátom o určitých aspektoch leteckých dopravných služieb s výhradou rozhodnutia Rady o uzavretí uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať v mene Spoločenstva dohodu s výhradou jej uzavretia.
   Článok 3
   Predseda Rady sa týmto splnomocňuje vydať oznámenie podľa článku 8 ods. 1 dohody.

      V Bruseli 15. septembra 2008

            Za Radu

            predseda

         B. KOUCHNER

    ---documentbreak---

               2.4.2009

               SK

               Úradný vestník Európskej únie

               L 90/10

         DOHODA
   medzi Európskym spoločenstvom a Izraelským štátom o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   IZRAELSKÝ ŠTÁT (ďalej len „Izrael“)
   na strane druhej
   (ďalej len „strany“)
   po oznámení Európskeho spoločenstva, že:
   medzi niektorými členskými štátmi Európskeho spoločenstva a Izraelom boli uzavreté bilaterálne dohody o leteckých dopravných službách, ktoré obsahujú ustanovenia v rozpore s právom Spoločenstva,
   Európske spoločenstvo má výhradnú právomoc v súvislosti s niektorými aspektmi, ktoré môžu byť zahrnuté v dvojstranných dohodách o leteckých dopravných službách medzi členskými štátmi Európskeho spoločenstva a tretími krajinami vrátane Izraela,
   podľa právnych predpisov Európskeho spoločenstva leteckí dopravcovia Spoločenstva so sídlom v niektorom členskom štáte majú právo na nediskriminačný prístup k letovým trasám medzi členskými štátmi Európskeho spoločenstva a tretími krajinami,
   určité ustanovenia dvojstranných dohôd o leteckých dopravných službách medzi členskými štátmi Európskeho spoločenstva a Izraelom sa s právnymi predpismi Európskeho spoločenstva musia zosúladiť s cieľom vytvoriť pevný právny základ leteckých dopravných služieb realizovaných medzi Európskym spoločenstvom a Izraelom a zachovať kontinuitu týchto leteckých dopravných služieb,
   podľa právnych predpisov Európskeho spoločenstva leteckí dopravcovia v zásade nesmú uzatvárať dohody, ktoré môžu ovplyvniť obchodovanie medzi členskými štátmi Európskeho spoločenstva a ktorých cieľom alebo účelom je zabrániť hospodárskej súťaži, obmedziť ju alebo ju narušiť,
   ustanovenia dvojstranných dohôd o leteckých dopravných službách uzavretých medzi členskými štátmi Európskeho spoločenstva a Izraelom, ktoré i) si vyžadujú alebo uprednostňujú prijatie dohôd medzi spoločnosťami, prijatie rozhodnutí združeniami spoločností alebo zosúladené postupy, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo ju obmedzujú; alebo ii) posilňujú účinky každej takejto dohody, rozhodnutia alebo zosúladeného postupu; alebo iii) delegujú leteckým dopravcom alebo iným súkromným prevádzkovateľom zodpovednosť za prijatie opatrení, ktoré zabraňujú hospodárskej súťaži medzi leteckými dopravcami na príslušných trasách, narúšajú ju alebo obmedzujú, môžu narúšať pravidlá hospodárskej súťaže platné pre podniky,
   Európske spoločenstvo nemá podľa tejto dohody v úmysle zvýšiť v rámci týchto rokovaní celkový objem leteckej dopravy medzi Európskym spoločenstvom a Izraelom ani ovplyvniť rovnováhu medzi leteckými dopravcami Spoločenstva a leteckými dopravcami Izraela alebo dojednať zmeny a doplnenia ustanovení platných bilaterálnych dohôd o leteckých dopravných službách, ktoré sa týkajú dopravných práv,
   STRANY SA DOHODLI TAKTO:
   Článok 1
   Všeobecné ustanovenia
   1.   Na účely tejto dohody „členské štáty“ znamenajú členské štáty Európskeho spoločenstva.
   2.   Odkazy v každej z dohôd uvedených v prílohe I na štátnych príslušníkov členského štátu, ktorý je stranou takejto dohody, sa považujú za odkazy na štátnych príslušníkov členských štátov Európskeho spoločenstva.
   3.   Keď je v dohodách uvedených v prílohe I uvedený odkaz na leteckých dopravcov alebo letecké dopravné spoločnosti členského štátu, ktorý je stranou takejto dohody, chápe sa ako odkaz na leteckých dopravcov alebo letecké dopravné spoločnosti určené týmto členským štátom.
   Článok 2
   Určenie členským štátom
   1.   Ustanoveniami v odsekoch 2 a 3 tohto článku sa nahrádzajú zodpovedajúce ustanovenia v článkoch uvedených v prílohe II písm. a) a b) súvisiace s určením leteckého dopravcu dotyčným členským štátom, jeho oprávneniami a povoleniami udelenými Izraelom a s odmietnutím, zrušením, pozastavením alebo obmedzením oprávnení alebo povolení tohto leteckého dopravcu.
   2.   Keď členský štát určí leteckého dopravcu, Izrael udelí bezodkladne príslušné oprávnenia a povolenia, pokiaľ:

               i)

               letecký dopravca má sídlo na území určujúceho členského štátu podľa Zmluvy o založení Európskeho spoločenstva a má platnú prevádzkovú licenciu v súlade s právnymi predpismi Európskeho spoločenstva;

               ii)

               členský štát zodpovedný za vydávanie osvedčenia leteckého prevádzkovateľa vykonáva a udržiava účinnú regulačnú kontrolu leteckého dopravcu a v určení je jasne uvedený príslušný orgán civilného letectva a

               iii)

               leteckého dopravcu priamo alebo väčšinovo vlastnia a účinne kontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov.

         3.   Izrael môže zamietnuť, zrušiť, dočasne pozastaviť alebo obmedziť oprávnenia alebo povolenia leteckého dopravcu, ktorého určil členský štát, keď:

               i)

               letecký dopravca nemá sídlo na území určujúceho členského štátu podľa Zmluvy o založení Európskeho spoločenstva alebo nemá platnú prevádzkovú licenciu v súlade s právom Európskeho spoločenstva;

               ii)

               členský štát zodpovedný za vydávanie osvedčenia leteckého prevádzkovateľa nevykonáva a neudržiava účinnú regulačnú kontrolu leteckého dopravcu alebo v určení nie je jasne uvedený príslušný orgán civilného letectva, alebo

               iii)

               leteckého dopravcu priamo alebo väčšinovo nevlastnia ani účinne nekontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov, alebo

               iv)

               letecký dopravca je podľa dvojstrannej dohody už oprávnený vykonávať prevádzku medzi Izraelom a iným členským štátom a Izrael môže preukázať, že pri výkone dopravných práv vyplývajúcich z tejto dohody na trase, na ktorej sa nachádza bod v danom inom členskom štáte, by letecký dopravca obchádzal obmedzenia týkajúce sa dopravných práv, ktoré ukladá dvojstranná dohoda medzi Izraelom a daným iným členským štátom.

         Izrael nesmie pri výkone svojho práva v zmysle tohto odseku robiť rozdiely medzi leteckými dopravcami Spoločenstva z dôvodu štátnej príslušnosti.
   Článok 3
   Bezpečnosť
   1.   Ustanoveniami odseku 2 tohto článku sa dopĺňajú zodpovedajúce ustanovenia článkov uvedených v prílohe II písm. c).
   2.   Tam, kde členský štát určil leteckého dopravcu, nad ktorým vykonáva a udržiava regulačnú kontrolu iný členský štát, sa práva Izraela podľa bezpečnostných ustanovení dohody medzi členským štátom, ktorý leteckého dopravcu určil, a Izraelom rovnako vzťahujú na prijímanie, uplatňovanie alebo udržiavanie bezpečnostných noriem v tomto inom členskom štáte a na prevádzkové oprávnenie tohto leteckého dopravcu.
   Článok 4
   Sadzby za dopravu v rámci Európskeho spoločenstva
   1.   Ustanoveniami odseku 2 tohto článku sa dopĺňajú zodpovedajúce ustanovenia článkov uvedených v prílohe II písm. d).
   2.   Sadzby účtované leteckým dopravcom (leteckými dopravcami) určeným (určenými) Izraelom v súlade s dohodou uvedenou v prílohe I, ktorá obsahuje ustanovenie uvedené v prílohe II písm. d), na dopravu uskutočnenú v rámci Európskeho spoločenstva podliehajú právnym predpisom Európskeho spoločenstva.
   Článok 5
   Zlučiteľnosť s pravidlami hospodárskej súťaže
   1.   Bez ohľadu na akékoľvek iné ustanovenie, ktoré je s týmto v rozpore, sa žiadnym ustanovením dohôd uvedených v prílohe I nesmie i) vyžadovať alebo uprednostňovať prijatie dohôd medzi spoločnosťami, prijatie rozhodnutí združeniami spoločností alebo zosúladenie postupov, ktoré zabraňujú hospodárskej súťaži alebo ju narúšajú; ii) posilňovať účinky akejkoľvek podobnej dohody, rozhodnutia alebo zosúladeného postupu; ani iii) delegovať na súkromné hospodárske subjekty zodpovednosť za opatrenia, ktoré zabraňujú hospodárskej súťaži, narúšajú ju alebo ju obmedzujú.
   2.   Ustanovenia dohôd, ktorých zoznam obsahuje príloha I a ktoré nie sú zlučiteľné s odsekom 1 tohto článku, sa neuplatňujú.
   Článok 6
   Prílohy k dohode
   Prílohy k tejto dohode tvoria jej neoddeliteľnú súčasť.
   Článok 7
   Revízia alebo zmena a doplnenie
   Strany môžu túto dohodu kedykoľvek po vzájomnej dohode podľa ustanovení článku 8 revidovať alebo zmeniť a doplniť.
   Článok 8
   Nadobudnutie platnosti
   Táto dohoda nadobudne platnosť po tom, keď si strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti dohody, sú ukončené.
   Článok 9
   Skončenie platnosti dohody
   1.   V prípade, že sa skončí platnosť dohody uvedenej v prílohe I, skončí sa súčasne platnosť všetkých ustanovení tejto dohody súvisiacich s príslušnou dohodou uvedenou v prílohe I.
   2.   V prípade, že sa skončí platnosť všetkých dohôd uvedených v prílohe I, skončí sa súčasne platnosť tejto dohody.

      NA DÔKAZ TOHO splnomocnení zástupcovia, riadne poverení na tento účel, podpísali túto dohodu.
      V Bruseli v dvoch vyhotoveniach deviateho decembra dvetisícosem, čomu zodpovedá dvanásty deň mesiaca Kislev roku päťtisíc sedemsto šesťdesiat deväť hebrejského kalendára, v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a hebrejskom jazyku.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato d'Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de Staat Israël
         W imieniu Państwa Izrael
         Pelo Estado de Israel
         Pentru Statul Israel
         Za Izraelský štát
         Za Državo Izrael
         Israelin valtion puolesta
         För Staten Israel

   PRÍLOHA I

      Zoznam dohôd uvedených v článku 1 tejto dohody

   Dohody medzi Izraelom a členskými štátmi Európskeho spoločenstva o leteckých dopravných službách v znení upravenom alebo zmenenom a doplnenom, ktoré boli uzavreté, podpísané a/alebo sa predbežne vykonávajú k dátumu podpísania tejto dohody:

               —

               Dohoda o leteckej doprave medzi rakúskou spolkovou vládou a vládou Izraelského štátu podpísaná v Jeruzaleme 2. augusta 1963, ďalej v prílohe II len „dohoda medzi Izraelom a Rakúskom“,

               —

               Dohoda medzi vládou Belgicka a vládou Izraelského štátu o leteckých dopravných službách medzi ich príslušnými územiami a za ich hranicami podpísaná 30. júna 1952 v Hakiryi, ďalej v prílohe II len „dohoda medzi Izraelom a Belgickom“,

               —

               Dohoda medzi vládou Bulharskej republiky a vládou Izraelského štátu o leteckých službách medzi ich príslušnými územiami a za ich hranicami podpísaná 25. marca 1991 v Sofii, ďalej v prílohe II len „dohoda medzi Izraelom a Bulharskom“,

               —

               Dohoda medzi vládou Cyperskej republiky a vládou Izraelského štátu o leteckých službách podpísaná 21. decembra 1993 v Jeruzaleme, ďalej v prílohe II len „dohoda medzi Izraelom a Cyprom“,

               —

               Dohoda o leteckej doprave medzi vládou Českej a Slovenskej federatívnej republiky a vládou Izraelského štátu podpísaná 24. apríla 1991 v Jeruzaleme, v súvislosti s ktorou Česká republika vyhlásila, že sa považuje byť viazaná jej ustanoveniami, ďalej v prílohe II len „dohoda medzi Izraelom a Českou republikou“,

               —

               Dohoda medzi vládou Dánskeho kráľovstva a vládou Izraelského štátu o leteckých službách podpísaná 18. apríla 1977 v Jeruzaleme, ďalej v prílohe II len „dohoda medzi Izraelom a Dánskom“,

               —

               Dohoda medzi vládou Fínskej republiky a vládou Izraelského štátu o leteckých službách podpísaná 24. júna 1997 v Helsinkách, ďalej v prílohe II len „dohoda medzi Izraelom a Fínskom“,

               —

               Dohoda medzi vládou Francúzskej republiky a vládou Izraelského štátu o leteckých službách podpísaná 29. apríla 1952 v Tel Avive, ďalej v prílohe II len „dohoda medzi Izraelom a Francúzskom“,

               —

               Dohoda medzi Spolkovou republikou Nemecko a Izraelským štátom o leteckej doprave podpísaná 12. februára 1971 v Bonne, ďalej v prílohe II len „dohoda medzi Izraelom a Nemeckom“,

               —

               Dohoda medzi vládou Helénskeho kráľovstva a vládou Izraelského štátu o leteckých dopravných službách medzi ich príslušnými územiami podpísaná 15. júla 1952 v Aténach, ďalej v prílohe II len „dohoda medzi Izraelom a Gréckom“,

               —

               Dohoda medzi vládou Maďarskej ľudovej republiky a vládou Izraelského štátu o leteckých službách podpísaná 1. marca 1989 v Jeruzaleme, ďalej v prílohe II len „dohoda medzi Izraelom a Maďarskom“,

               —

               Dohoda o leteckej doprave medzi vládou Izraelského štátu a vládou Írska podpísaná 19. októbra 1993 v Jeruzaleme, ďalej v prílohe II len „dohoda medzi Izraelom a Írskom“,

               —

               Dohoda medzi Talianskou republikou a Izraelským štátom o leteckých dopravných službách medzi ich príslušnými územiami podpísaná 18. mája 1979 v Ríme, ďalej v prílohe II len „dohoda medzi Izraelom a Talianskom“,

               —

               Dohoda medzi vládou Lotyšskej republiky a vládou Izraelského štátu o leteckých službách podpísaná 3. novembra 1993 v Jeruzaleme, ďalej v prílohe II len „dohoda medzi Izraelom a Lotyšskom“,

               —

               Dohoda medzi vládou Izraelského štátu a vládou Litovskej republiky o leteckých službách, parafovaná a pripojená ako príloha ku schválenej zápisnici vyhotovenej 20. novembra 1997 v Jeruzaleme, ďalej v prílohe II len „dohoda medzi Izraelom a Litvou“,

               —

               Dohoda medzi vládou Luxemburského veľkovojvodstva a vládou Izraelského štátu o leteckých službách podpísaná 14. júna 1994 v Luxemburgu, ďalej v prílohe II len „dohoda medzi Izraelom a Luxemburskom“,

               —

               Dohoda o leteckej doprave medzi vládou Izraelského štátu a vládou Malty podpísaná v Jeruzaleme 20. februára 1995, ďalej v prílohe II len „dohoda medzi Izraelom a Maltou“,

               —

               Dohoda o leteckej doprave medzi vládou Holandska a vládou Izraela podpísaná 23. októbra 1950 v Jeruzaleme, ďalej v prílohe II len „dohoda medzi Izraelom a Holandskom“,

               —

               Dohoda medzi vládou Poľskej republiky a vládou Izraelského štátu o leteckých službách, podpísaná 27. februára 1990 vo Varšave, ďalej v prílohe II len „dohoda medzi Izraelom a Poľskom“,

               —

               Dohoda medzi Portugalskou republikou a Izraelským štátom o leteckej doprave podpísaná 8. mája 1997 v Lisabone, ďalej v prílohe II len „dohoda medzi Izraelom a Portugalskom“,

               —

               Dohoda medzi vládou Rumunskej socialistickej republiky a vládou Izraelského štátu o leteckých službách podpísaná 19. decembra 1967 v Izraeli, ďalej v prílohe II len „dohoda medzi Izraelom a Rumunskom“,

               —

               Dohoda medzi vládou Slovenskej republiky a vládou Izraelského štátu o leteckých službách, podpísaná 22. augusta 1994 v Bratislave, ďalej v prílohe II len „dohoda medzi Izraelom a Slovenskou republikou“,

               —

               Dohoda medzi Slovinskou republikou a Izraelským štátom o leteckej doprave podpísaná 16. júna 1993 v Ľubľane, ďalej v prílohe II len „dohoda medzi Izraelom a Slovinskom“,

               —

               Dohoda medzi Španielskym kráľovstvom a Izraelským štátom o leteckej doprave podpísaná 31. júla 1989 v Jeruzaleme, ďalej v prílohe II len „dohoda medzi Izraelom a Španielskom“,

               —

               Dohoda medzi vládou Švédskeho kráľovstva a vládou Izraelského štátu o leteckých službách podpísaná 9. novembra 1977 v Štokholme, ďalej v prílohe II len „dohoda medzi Izraelom a Švédskom“,

               —

               Dohoda medzi Izraelským štátom a Spojeným kráľovstvom Veľkej Británie a Severného Írska týkajúca sa leteckých služieb podpísaná 24. septembra 1975 v Londýne, ďalej len „dohoda medzi Izraelom a Spojeným kráľovstvom z roku 1975“,

               —

               Dohoda medzi vládou Izraelského štátu a vládou Spojeného kráľovstva Veľkej Británie a Severného Írska týkajúca sa leteckých služieb podpísaná 6. decembra 2001 v Tel Avive, ďalej len „dohoda medzi Izraelom a Spojeným kráľovstvom z roku 2001“.

         PRÍLOHA II

      Zoznam článkov dohôd uvedených v prílohe I, na ktoré sa odkazuje v článkoch 2 až 4 tejto dohody

               a)

               Určenie členským štátom:

                           —

                           článok 3 dohody medzi Izraelom a Rakúskom,

                           —

                           článok 3 dohody medzi Izraelom a Belgickom,

                           —

                           článok III dohody medzi Izraelom a Bulharskom,

                           —

                           článok 4 dohody medzi Izraelom a Cyprom,

                           —

                           článok III dohody medzi Izraelom a Českou republikou,

                           —

                           článok 4 dohody medzi Izraelom a Dánskom,

                           —

                           článok 3 dohody medzi Izraelom a Fínskom,

                           —

                           článok XIII dohody medzi Izraelom a Francúzskom,

                           —

                           článok 3 dohody medzi Izraelom a Nemeckom,

                           —

                           článok IV dohody medzi Izraelom a Gréckom,

                           —

                           článok III dohody medzi Izraelom a Maďarskom,

                           —

                           článok III dohody medzi Izraelom a Írskom,

                           —

                           článok 4 dohody medzi Izraelom a Talianskom,

                           —

                           článok 3 dohody medzi Izraelom a Lotyšskom,

                           —

                           článok III dohody medzi Izraelom a Litvou,

                           —

                           článok III dohody medzi Izraelom a Luxemburskom,

                           —

                           článok III dohody medzi Izraelom a Maltou,

                           —

                           článok II dohody medzi Izraelom a Holandskom,

                           —

                           článok III dohody medzi Izraelom a Poľskom,

                           —

                           článok 3 dohody medzi Izraelom a Portugalskom,

                           —

                           článok 3 dohody medzi Izraelom a Rumunskom,

                           —

                           článok 3 dohody medzi Izraelom a Slovenskou republikou,

                           —

                           článok III dohody medzi Izraelom a Slovinskom,

                           —

                           článok III dohody medzi Izraelom a Španielskom,

                           —

                           článok 4 dohody medzi Izraelom a Švédskom,

                           —

                           článok 4 dohody medzi Izraelom a Spojeným kráľovstvom z roku 1975,

                           —

                           článok 4 dohody medzi Izraelom a Spojeným kráľovstvom z roku 2001.

               b)

               Zamietnutie, zrušenie, pozastavenie alebo obmedzenie oprávnení alebo povolení:

                           —

                           článok 5 dohody medzi Izraelom a Rakúskom,

                           —

                           článok 4 dohody medzi Izraelom a Belgickom,

                           —

                           článok IV dohody medzi Izraelom a Bulharskom,

                           —

                           článok 5 dohody medzi Izraelom a Cyprom,

                           —

                           článok IV dohody medzi Izraelom a Českou republikou,

                           —

                           článok 4 dohody medzi Izraelom a Dánskom,

                           —

                           článok 4 dohody medzi Izraelom a Fínskom,

                           —

                           článok VIII dohody medzi Izraelom a Francúzskom,

                           —

                           článok 4 dohody medzi Izraelom a Nemeckom,

                           —

                           článok IV dohody medzi Izraelom a Gréckom,

                           —

                           článok IV dohody medzi Izraelom a Maďarskom,

                           —

                           článok IV dohody medzi Izraelom a Írskom,

                           —

                           článok 5 dohody medzi Izraelom a Talianskom,

                           —

                           článok 4 dohody medzi Izraelom a Lotyšskom,

                           —

                           článok IV dohody medzi Izraelom a Litvou,

                           —

                           článok IV dohody medzi Izraelom a Luxemburskom,

                           —

                           článok IV dohody medzi Izraelom a Maltou,

                           —

                           článok VI dohody medzi Izraelom a Holandskom,

                           —

                           článok IV dohody medzi Izraelom a Poľskom,

                           —

                           článok 4 dohody medzi Izraelom a Portugalskom,

                           —

                           článok 4 dohody medzi Izraelom a Rumunskom,

                           —

                           článok 4 dohody medzi Izraelom a Slovenskou republikou,

                           —

                           článok IV dohody medzi Izraelom a Slovinskom,

                           —

                           článok IV dohody medzi Izraelom a Španielskom,

                           —

                           článok 4 dohody medzi Izraelom a Švédskom,

                           —

                           článok 4 dohody medzi Izraelom a Spojeným kráľovstvom z roku 1975,

                           —

                           článok 5 dohody medzi Izraelom a Spojeným kráľovstvom z roku 2001.

               c)

               Bezpečnosť:

                           —

                           článok XIV dohody medzi Izraelom a Bulharskom,

                           —

                           článok 13 dohody medzi Izraelom a Cyprom,

                           —

                           článok IX dohody medzi Izraelom a Českou republikou,

                           —

                           článok 8 dohody medzi Izraelom a Dánskom,

                           —

                           článok 11 dohody medzi Izraelom a Fínskom,

                           —

                           článok VIII dohody medzi Izraelom a Gréckom,

                           —

                           článok IX dohody medzi Izraelom a Maďarskom,

                           —

                           článok IX dohody medzi Izraelom a Írskom,

                           —

                           článok 12 dohody medzi Izraelom a Talianskom,

                           —

                           článok 9 dohody medzi Izraelom a Lotyšskom,

                           —

                           článok IX dohody medzi Izraelom a Litvou,

                           —

                           článok IX dohody medzi Izraelom a Luxemburskom,

                           —

                           článok IX dohody medzi Izraelom a Maltou,

                           —

                           článok IV dohody medzi Izraelom a Holandskom,

                           —

                           článok 8 dohody medzi Izraelom a Portugalskom,

                           —

                           článok 9 dohody medzi Izraelom a Slovenskou republikou,

                           —

                           článok IX dohody medzi Izraelom a Slovinskom,

                           —

                           článok X dohody medzi Izraelom a Španielskom,

                           —

                           článok 8 dohody medzi Izraelom a Švédskom,

                           —

                           článok 12 dohody medzi Izraelom a Spojeným kráľovstvom z roku 2001.

               d)

               Sadzby za dopravu v rámci Európskeho spoločenstva:

                           —

                           článok 8 dohody medzi Izraelom a Rakúskom,

                           —

                           článok 8 dohody medzi Izraelom a Belgickom,

                           —

                           článok IX dohody medzi Izraelom a Bulharskom,

                           —

                           článok 17 dohody medzi Izraelom a Cyprom,

                           —

                           článok VI dohody medzi Izraelom a Českou republikou,

                           —

                           článok 10 dohody medzi Izraelom a Dánskom,

                           —

                           článok 10 dohody medzi Izraelom a Fínskom,

                           —

                           článok XVII dohody medzi Izraelom a Francúzskom,

                           —

                           článok 9 dohody medzi Izraelom a Nemeckom,

                           —

                           článok VI dohody medzi Izraelom a Gréckom,

                           —

                           článok VI dohody medzi Izraelom a Maďarskom,

                           —

                           článok VI dohody medzi Izraelom a Írskom,

                           —

                           článok 8 dohody medzi Izraelom a Talianskom,

                           —

                           článok 6 dohody medzi Izraelom a Lotyšskom,

                           —

                           článok VI dohody medzi Izraelom a Litvou,

                           —

                           článok VI dohody medzi Izraelom a Luxemburskom,

                           —

                           článok VI dohody medzi Izraelom a Maltou,

                           —

                           odsek 7 prílohy k dohode medzi Izraelom a Holandskom,

                           —

                           článok VI dohody medzi Izraelom a Poľskom,

                           —

                           článok 16 dohody medzi Izraelom a Portugalskom,

                           —

                           článok 7 dohody medzi Izraelom a Rumunskom,

                           —

                           článok 6 dohody medzi Izraelom a Slovenskou republikou,

                           —

                           článok VI dohody medzi Izraelom a Slovinskom,

                           —

                           článok VI dohody medzi Izraelom a Španielskom,

                           —

                           článok 10 dohody medzi Izraelom a Švédskom,

                           —

                           článok 8 dohody medzi Izraelom a Spojeným kráľovstvom z roku 1975,

                           —

                           článok 8 dohody medzi Izraelom a Spojeným kráľovstvom z roku 2001.

         PRÍLOHA III

      Zoznam iných štátov, na ktoré sa odkazuje v článku 2 tejto dohody

               a)

               Islandská republika (podľa Dohody o Európskom hospodárskom priestore);

               b)

               Lichtenštajnské kniežatstvo (podľa Dohody o Európskom hospodárskom priestore);

               c)

               Nórske kráľovstvo (podľa Dohody o Európskom hospodárskom priestore);

               d)

               Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).


title: Rozhodnutie Rady (SZBP) 2017/1339 zo 17. júla 2017, ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike

text:
               18.7.2017

               SK

               Úradný vestník Európskej únie

               L 185/51

         ROZHODNUTIE RADY (SZBP) 2017/1339
   zo 17. júla 2017,
   ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 29,
   so zreteľom na rozhodnutie Rady (SZBP) 2016/849 z 27. mája 2016 o reštriktívnych opatreniach voči Kórejskej ľudovodemokratickej republike a o zrušení rozhodnutia 2013/183/SZBP (1), a najmä na jeho článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 27. mája 2016 prijala rozhodnutie (SZBP) 2016/849.

               (2)

               Rada v súlade s článkom 33 ods. 1 rozhodnutia (SZBP) 2016/849 vykonáva úpravy v prílohe I k uvedenému rozhodnutiu na základe rozhodnutí Bezpečnostnej rady Organizácie Spojených národov (ďalej len „BR OSN“) alebo sankčného výboru.

               (3)

               Výbor BR OSN zriadený podľa rezolúcie Bezpečnostnej rady Organizácie Spojených národov č. 1718 (2006) zmenil 5. júna 2017 záznamy pre dva subjekty, na ktoré sa vzťahujú reštriktívne opatrenia.

               (4)

               BR OSN doplnila 2. júna 2017 na zoznam osôb a subjektov, na ktoré sa vzťahujú reštriktívne opatrenia, 14 osôb a štyri subjekty. Tieto osoby a subjekty sa preto prostredníctvom vykonávacieho rozhodnutia Rady (SZBP) 2017/975 (2) doplnili do prílohy I k rozhodnutiu (SZBP) 2016/849. Niektoré z týchto osôb a subjektov by sa preto mali vypustiť z prílohy II k rozhodnutiu (SZBP) 2016/849, keďže sú teraz označené na základe prílohy I.

               (5)

               Prílohy I a II k rozhodnutiu (SZBP) 2016/849 by sa preto mali zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Príloha I k rozhodnutiu (SZBP) 2016/849 sa týmto mení tak, ako sa uvádza v prílohe I k tomuto rozhodnutiu.
   Článok 2
   Príloha II k rozhodnutiu (SZBP) 2016/849 sa týmto mení tak, ako sa uvádza v prílohe II k tomuto rozhodnutiu.
   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 17. júla 2017

            Za Radu

            predsedníčka

         F. MOGHERINI

      (1)  Ú. v. EÚ L 141, 28.5.2016, s. 79.

      (2)  Vykonávacie rozhodnutie Rady (SZBP) 2017/975 z 8. júna 2017, ktorým sa vykonáva rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike (Ú. v. EÚ L 146, 9.6.2017, s. 145).

      PRÍLOHA I
      V prílohe I k rozhodnutiu (SZBP) 2016/849 sa záznamy o osobách a subjektoch uvedených nižšie nahrádzajú takto:
      A.   Osoby

                     Meno

                     Iné používané mená

                     Dátum narodenia

                     Dátum označenia OSN

                     Dôvody zaradenia

                     „2.

                     Ri Je-Son

                     kórejské meno:

                        ;
                     čínske meno:

                     alias Ri Che Son

                     1938

                     16.7.2009

                     Minister pre jadrovú energetiku od apríla 2014. Bývalý riaditeľ Generálneho úradu pre atómovú energiu (GBAE), ktorý je hlavnou agentúrou riadiacou jadrový program KĽDR; pomáhal pri rôznych činnostiach v jadrovej oblasti vrátane riadenia strediska jadrového výskumu v Yongbyone a spoločnosti Namchongang Trading Corporation zo strany GBAE.“

      B.   Subjekty

                     Názov

                     Iný používaný názov

                     Sídlo

                     Dátum označenia OSN

                     Ďalšie informácie

                     „4.

                     Namchongang Trading Corporation

                     a) NCG; b) NAMCHONGANG TRADING; c) NAM CHON GANG CORPORATION; d) NOMCHONGANG TRADING CO.; e) NAM CHONG GAN TRADING CORPORATION; f) Namhung Trading Corporation; g) Korea Daeryonggang Trading Corporation; h) Korea Tearyonggang Trading Corporation

                     a) Pchjongjang, Kórejská ľudovodemokratická republika, b) Sengujadong 11-2/(alebo Kwangbok-dong), Mangyongdae District, Pchjongjang, Kórejská ľudovodemokratická republika

                     16.7.2009

                     Namchongang je obchodná spoločnosť KĽDR, ktorá spadá pod Generálny úrad pre atómovú energiu (GBAE). Spoločnosť Namchongang je zapojená do nákupu vákuových púmp s pôvodom v Japonsku, ktoré boli zistené v jadrovom zariadení KĽDR, ako aj do nákupov súvisiacich s jadrovým programom, na ktorých sa zúčastnila osoba z Nemecka. Ďalej sa od konca 90. rokov 20. storočia zapája do nákupu hliníkových rúrok a ďalšieho zariadenia osobitne vhodného pre program obohacovania uránu. Jej zástupcom je bývalý diplomat, ktorý bol zástupcom Kórejskej ľudovodemokratickej republiky pri inšpekcii, ktorú v roku 2007 vykonala Medzinárodná agentúra pre atómovú energiu (MAAE) v jadrových zariadeniach Yongbyon. Činnosť spoločnosti Namchongang v oblasti šírenia jadrových zbraní vyvoláva vzhľadom na činnosť KĽDR v tejto oblasti v minulosti vážne obavy. Telefónne čísla: +850-2-18111, 18222 (klapka 8573). Faxové číslo: +850-2-381-4687.

                     15.

                     Green Pine Associated Corporation

                     a) Cho'ngsong United Trading Company; b) Chongsong Yonhap; c) Ch'o'ngsong Yo'nhap; d) Chosun Chawo'n Kaebal T'uja Hoesa; e) Jindallae; f) Ku'm- haeryong Company LTD; g) Natural Resources Development and Investment Corporation; h) Saeingp'il Company; i) National Resources Development and Investment Corporation; j) Saeng Pil Trading Corporation

                     a) c/o Reconnaissance General Bureau Headquarters, Hyongjesan-Guyok, Pchjongjang, Kórejská ľudovodemokratická republika; b) Nungrado, Pchjongjang, Kórejská ľudovodemokratická republika; c) Rakrang No. 1 Rakrang District Pchjongjang Kórea, Chilgol-1 dong, Mangyongdae District, Pchjongjang, Kórejská ľudovodemokratická republika

                     2.5.2012

                     Spoločnosť Green Pine Associated Corporation (‚Green Pine‘) prevzala veľa činností spoločnosti Korea Mining Development Trading Corporation (KOMID). Spoločnosť KOMID, ktorú výbor označil v apríli 2009, je najväčšou spoločnosťou KĽDR obchodujúcou so zbraňami so zbraňami a hlavným vývozcom tovaru a zariadení súvisiacich s balistickými riadenými strelami a konvenčnými zbraňami. Spoločnosť Green Pine je tiež zodpovedná za vývoz približne polovice zbraní a súvisiaceho materiálu, ktoré KĽDR vyváža. Spoločnosť Green Pine bola určená na uloženie sankcií za vývoz zbraní alebo súvisiaceho materiálu zo Severnej Kórey. Spoločnosť Green Pine sa špecializuje na výrobu vojenských námorných plavidiel a výzbroje, akými sú ponorky, vojenské lode a raketové systémy, a vyvážala torpéda a poskytovala technickú pomoc iránskym spoločnostiam v oblasti obrany. Telefónne číslo: +850-2-18111(klapka 8327). Faxové číslo: +850-2-3814685 a +850-2-3813372. Emailové adresy: pac@silibank.com a kndic@co.chesin.com.

                     46.

                     Strategické raketové sily Kórejskej ľudovej armády (Strategic Rocket Force of the Korean People's Army)

                     Strategické raketové sily; Velenie strategických raketových síl Kórejskej ľudovej armády; Strategická sila; Strategické sily

                     Pchjongjang, KĽDR

                     2.6.2017

                     Subjekt Strategické raketové sily Kórejskej ľudovej armády riadi všetky programy KĽDR v oblasti balistických rakiet a je zodpovedný za vypúšťanie rakiet SCUD a NODONG.“

      PRÍLOHA II
      Z prílohy II k rozhodnutiu (SZBP) 2016/849 sa vypúšťajú záznamy o týchto osobách a subjektoch:

                  I.

                  Osoby a subjekty zodpovedné za programy KĽDR v jadrovej oblasti, v oblasti balistických riadených striel alebo iných zbraní hromadného ničenia alebo osoby alebo subjekty, ktoré konajú v ich mene alebo podľa ich pokynov, alebo subjekty, ktoré vlastnia alebo kontrolujú
                  A.   Osoby

                                 „6.

                                 PAEK Se-bong

                                 12.

                                 PAK To-Chun“

                  B.   Subjekty

                                 „7.

                                 Strategické raketové sily“


title: 2005/570/: Rozhodnutie Rady z 24. júna 2005, ktorým sa vymenúvajú dvaja nemeckí členovia a dvaja nemeckí náhradníci Výboru regiónov

text:
               23.7.2005

               SK

               Úradný vestník Európskej únie

               L 193/29

      ROZHODNUTIE RADY

   z 24. júna 2005,
   ktorým sa vymenúvajú dvaja nemeckí členovia a dvaja nemeckí náhradníci Výboru regiónov
   (2005/570/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh nemeckej vlády,
   keďže:

               (1)

               Rada prijala 22. januára 2002 rozhodnutie 2002/60/ES (1), ktorým sa vymenúvajú členovia a náhradníci Výboru regiónov na obdobie od 26. januára 2002 do 25. januára 2006.

               (2)

               V dôsledku skončenia funkčného obdobia pána Stanislawa TILLICHA a pani Ulrike RODUST sa uvoľnili dve miesta členov Výboru regiónov a v dôsledku skončenia funkčného obdobia pána Volkera SCHIMPFFA a pani Heide SIMONIS sa uvoľnili dve miesta náhradníkov Výboru regiónov,

         ROZHODLA TAKTO:
   Článok 1
   Za členov alebo náhradníkov Výboru regiónov sa na zvyšok funkčného obdobia, t. j. do 25. januára 2006, vymenúvajú:

               a)

               za členov:

                           pán Uwe DÖRING
                           Minister für Justiz, Arbeit und Europa des Landes Schleswig-Holstein
                           ako náhrada za pani Ulrike RODUST;

                           pán Hermann WINKLER
                           Sächsischer Staatsminister und Chef der Staatskanzlei, Mitglied des Sächsischen Landtages
                           ako náhrada za pána Stanislawa TILLICHA;

               b)

               za náhradníkov:

                           pán Peter Harry CARSTENSEN
                           Ministerpräsident des Landes Schleswig-Holstein
                           ako náhrada za pani Heide SIMONIS;

                           pán Georg MILBRADT
                           Ministerpräsident des Freistaates Sachsen,
                           Mitglied des Sächsischen Landtages
                           ako náhrada za pána Volkera SCHIMPFFA.

         Článok 2
   Toto rozhodnutie sa uverejní v Úradnom vestníku Európskej únie.
   Nadobúda účinnosť dňom prijatia.

      V Luxemburgu 24. júna 2005

            Za Radu

            predseda

         L. LUX

      (1)  Ú. v. ES L 24, 26.1.2002, s. 38.


title: 2014/720/EÚ: Rozhodnutie Rady z  13. októbra 2014 , ktorým sa stanovuje pozícia, ktorá sa má zaujať v mene Európskej únie vo Výbore pre vládne obstarávanie v súvislosti s pristúpením Čiernej Hory k revidovanej Dohode o vládnom obstarávaní

text:
               18.10.2014

               SK

               Úradný vestník Európskej únie

               L 300/51

         ROZHODNUTIE RADY
   z 13. októbra 2014,
   ktorým sa stanovuje pozícia, ktorá sa má zaujať v mene Európskej únie vo Výbore pre vládne obstarávanie v súvislosti s pristúpením Čiernej Hory k revidovanej Dohode o vládnom obstarávaní

      (2014/720/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Čierna Hora 4. novembra 2013 požiadala o pristúpenie k revidovanej Dohode o vládnom obstarávaní (Agreement on Government Procurement, ďalej len „revidovaná GPA“).

               (2)

               Záväzky Čiernej Hory v súvislosti s rozsahom pôsobnosti sú stanovené v jej konečnej ponuke, ktorá bola predložená zmluvným stranám revidovanej GPA 18. júla 2014.

               (3)

               Konečná ponuka Čiernej Hory odzrkadľuje zoznam záväzkov Únie uvedený v dodatku I k revidovanej GPA. Je preto uspokojivá a prijateľná. Podmienky pristúpenia Čiernej Hory, ako sú uvedené v prílohe k tomuto rozhodnutiu, sa uvedú v rozhodnutí prijatom Výborom pre vládne obstarávanie (ďalej len „Výbor GPA“) v súvislosti s pristúpením Čiernej Hory.

               (4)

               Očakáva sa, že pristúpenie Čiernej Hory k revidovanej GPA pozitívne prispeje k ďalšiemu otvoreniu medzinárodných trhov verejného obstarávania.

               (5)

               V článku XXII ods. 2 revidovanej GPA sa stanovuje, že každý člen WTO môže pristúpiť k revidovanej GPA za podmienok dohodnutých medzi týmto členom a zmluvnými stranami, pričom tieto podmienky sa stanovia v rozhodnutí Výboru GPA.

               (6)

               Je preto potrebné stanoviť pozíciu, ktorá sa má v mene Únie zaujať vo Výbore GPA v súvislosti s pristúpením Čiernej Hory,

         PRIJALA TOTO ROZHODNUTIE:
   Článok 1
   Pozícia, ktorá sa má zaujať v mene Únie vo Výbore pre vládne obstarávanie, je schváliť pristúpenie Čiernej Hory k revidovanej Dohode o vládnom obstarávaní, s výhradou osobitných podmienok pristúpenia stanovených v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 13. októbra 2014

            Za Radu

            predseda

         M. MARTINA

      PRÍLOHA
      PODMIENKY EÚ V SÚVISLOSTI S PRISTÚPENÍM ČIERNEJ HORY K REVIDOVANEJ DOHODE O VLÁDNOM OBSTARÁVANÍ (1)

      Po pristúpení Čiernej Hory k revidovanej Dohode o vládnom obstarávaní oddiel 2 bod 2 („Verejní obstarávatelia ústrednej štátnej správy členských štátov EÚ“) prílohy 1 k dodatku I Európskej únie znie takto:

                     „2.

                     Pre tovar, služby, dodávateľov a poskytovateľov služieb z Izraela a Čiernej Hory obstarávanie týmito verejnými obstarávateľmi ústrednej štátnej správy.“

      Po pristúpení Čiernej Hory k revidovanej Dohode o vládnom obstarávaní oddiel 2 prílohy 6 znie takto:

                     „2.

                     Zmluvné koncesie na práce, keď ich udeľujú subjekty prílohy 1 a 2, sú zahrnuté v rámci režimu vnútroštátneho zaobchádzania pre poskytovateľov stavebných služieb z Islandu, Lichtenštajnska, Nórska, Holandska v mene Aruby, zo Švajčiarska a z Čiernej Hory za podmienky, že ich hodnota sa rovná alebo presahuje 5 000 000 SDR, a pre poskytovateľov stavebných prác z Kórey za podmienky, že ich hodnota sa rovná alebo presahuje 15 000 000 SDR.“

         (1)  Číslovanie zoznamov záväzkov zmluvných strán revidovanej GPA bolo sekretariátom WTO zmenené zo súhlasom zmluvných strán revidovanej GPA. Číslovanie použité v tejto prílohe zodpovedá číslovaniu obsiahnutému v poslednom overenom znení zoznamov záväzkov zmluvných strán revidovanej GPA, ktoré boli zo strany WTO oficiálne oznámené zmluvným stranám revidovanej GPA a sú na webe dostupné na http://www.wto.org/english/tratop_e/gproc_e/gp_app_agree_e.htm#revisedGPA. Číslovanie zoznamov záväzkov zmluvných strán revidovanej GPA v znení uverejnenom v Ú. v. EÚ L 68, 7.3.2014, s. 2 je obsolentné.


title: Rozhodnutie Rady zo 14. septembra 2015, ktorým sa obnovuje riadiaca rada Európskeho strediska pre rozvoj odborného vzdelávania

text:
               16.9.2015

               SK

               Úradný vestník Európskej únie

               C 305/2

         ROZHODNUTIE RADY
   zo 14. septembra 2015,
   ktorým sa obnovuje riadiaca rada Európskeho strediska pre rozvoj odborného vzdelávania
   (2015/C 305/03)
   RADA EURÓPSKEJ ÚNIE
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na dvoch kandidátov, ktorých Rade predložila Komisia, pokiaľ ide o zástupcov zamestnávateľských organizácií,
   keďže:

               (1)

               Rada rozhodnutím zo 14. júla 2015 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2015 do 17. septembra 2018. V tomto rozhodnutí však neboli zahrnutí všetci členovia, ktorí sa majú vymenovať,

         ROZHODLA:
   Článok 1
   Týmto sa za členov riadiacej rady Európskeho strediska pre rozvoj odborného vzdelávania na zvyšok funkčného obdobia, ktoré trvá do 17. septembra 2018, vymenúvajú:
   ZÁSTUPCOVIA ZAMESTNÁVATEĽSKÝCH ORGANIZÁCIÍ:

               CHORVÁTSKO

               pán Ivica ZELIĆ

               ΜΑLTA

               pán Mario SPITERI

         Článok 2
   Toto rozhodnutie bude uverejnené pre informáciu v Úradnom vestníku Európskej únie.

      V Bruseli 14. septembra 2015

            Za Radu

            predseda

         J. ASSELBORN

      (1)  Ú. v. ES L 39, 13.2.1975, s. 1.

      (2)  Ú. v. EÚ C 232, 16.7.2015, s. 2.


title: 2005/688/ES: Rozhodnutie Rady z 3. októbra 2005, ktorým sa vymenúva náhradník Výboru regiónov

text:
               7.10.2005

               SK

               Úradný vestník Európskej únie

               L 261/28

      ROZHODNUTIE RADY

   z 3. októbra 2005,
   ktorým sa vymenúva náhradník Výboru regiónov
   (2005/688/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh holandskej vlády,
   keďže:

               (1)

               Rada prijala 22. januára 2002 rozhodnutie 2002/60/ES, ktorým sa vymenúvajú členovia a náhradníci Výboru regiónov na obdobie od 26. januára 2002 do 25. januára 2006 (1).

               (2)

               V dôsledku odstúpenia G. B. M. LEERSA sa uvoľnilo jedno miesto náhradníka Výboru regiónov,

         ROZHODLA TAKTO:
   Článok 1
   Za člena Výboru regiónov sa na zvyšný čas funkčného obdobia, ktoré trvá do 25. januára 2006, vymenúva: za náhradníka:
   C. H. J. LAMERS
   Burgemeester van Houten
   ako náhrada za G. B. M. LEERSA.
   Článok 2
   Toto rozhodnutie sa uverejní v Úradnom vestníku Európskej únie.
   Toto rozhodnutie nadobúda účinnosť dňom prijatia.

      V Luxemburgu 3. októbra 2005

            Za Radu

            predseda

         D. ALEXANDER

      (1)  Ú. v. ES L 24, 26.1.2002, s. 38.


title: 2014/646/SZBP: Rozhodnutie Politického a bezpečnostného výboru EUFOR RCA/5/2014 z 24. júla 2014 o prijatí príspevkov tretích štátov na vojenskú operáciu Európskej únie v Stredoafrickej republike (EUFOR RCA)

text:
               6.9.2014

               SK

               Úradný vestník Európskej únie

               L 267/8

         ROZHODNUTIE POLITICKÉHO A BEZPEČNOSTNÉHO VÝBORU EUFOR RCA/5/2014
   z 24. júla 2014
   o prijatí príspevkov tretích štátov na vojenskú operáciu Európskej únie v Stredoafrickej republike (EUFOR RCA)

      (2014/646/SZBP)

   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2014/73/SZBP z 10. februára 2014 o vojenskej operácii Európskej únie v Stredoafrickej republike (EUFOR RCA) (1), a najmä na jeho článok 8 ods. 2,
   keďže:

               (1)

               Rada podľa článku 8 ods. 2 svojho rozhodnutia 2014/73/SZBP poverila Politický a bezpečnostný výbor (PBV), aby prijal príslušné rozhodnutia o prijatí navrhovaných príspevkov tretích štátov.

               (2)

               V nadväznosti na odporúčanie veliteľa operácie EUFOR RCA a poradenstvo Vojenského výboru Európskej únie týkajúce sa príspevku Srbska by sa tento príspevok mal prijať.

               (3)

               V súlade s článkom 5 Protokolu 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,

         PRIJAL TOTO ROZHODNUTIE:
   Článok 1
   1.   Príspevok Srbska na vojenskú operáciu Európskej únie v Stredoafrickej republike (EUFOR RCA) sa prijíma a považuje sa za významný.
   2.   Srbsko je oslobodené od finančných príspevkov do rozpočtu operácie EUFOR RCA.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 24. júla 2014

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 40, 11.2.2014, s. 59.


title: Rozhodnutie Rady 2013/515/SZBP z  21. októbra 2013 , ktorým sa mení rozhodnutie 2010/638/SZBP o reštriktívnych opatreniach voči Guinejskej republike

text:
               22.10.2013

               SK

               Úradný vestník Európskej únie

               L 280/25

         ROZHODNUTIE RADY 2013/515/SZBP
   z 21. októbra 2013,
   ktorým sa mení rozhodnutie 2010/638/SZBP o reštriktívnych opatreniach voči Guinejskej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 25. októbra 2010 prijala rozhodnutie 2010/638/SZBP (1).

               (2)

               Na základe preskúmania rozhodnutia 2010/638/SZBP by sa reštriktívne opatrenia mali predĺžiť do 27. októbra 2014.

               (3)

               Rozhodnutie 2010/638/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V článku 8 rozhodnutia 2010/638/SZBP sa odsek 2 nahrádza takto:

      „2.   Toto rozhodnutie sa uplatňuje do 27. októbra 2014. Podlieha stálej revízii. Podľa potreby sa môže obnoviť alebo zmeniť, ak Rada dospeje k záveru, že sa jeho ciele nedosiahli.“

   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Luxemburgu 21. októbra 2013

            Za Radu

            predsedníčka

         C. ASHTON

      (1)  Rozhodnutie Rady 2010/638/SZBP z 25. októbra 2010 o reštriktívnych opatreniach voči Guinejskej republike (Ú. v. EÚ L 280, 26.10.2010, s. 10).


title: Rozhodnutie Rady z 8. októbra 2002, ktorým sa mení a dopĺňa rozhodnutie 98/509/ES o uzavretí Dohody o vzájomnom uznávaní posudzovania zhody medzi Európskym spoločenstvom a Novým Zélandom

text:
Dôležité právne oznámenie

|

32002D0801

Úradný vestník L 278 , 16/10/2002 S. 0020 - 0020

		Rozhodnutie Radyz 8. októbra 2002,ktorým sa mení a dopĺňa rozhodnutie 98/509/ES o uzavretí Dohody o vzájomnom uznávaní posudzovania zhody medzi Európskym spoločenstvom a Novým Zélandom(2002/801/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 133 v spojitosti s článkom 300 ods. 2 prvý pododsek prvá veta a článkom 300 ods. 3 prvý pododsek prvá veta a ods. 4 toho istého článku,so zreteľom na návrh Komisie,keďže:Na účel zabezpečenia účinného fungovania Dohody o vzájomnom uznávaní posudzovania zhody medzi Európskym spoločenstvom a Novým Zélandom [1] (ďalej uvádzanej ako "dohoda") je potrebné zmeniť a doplniť rozhodnutie 98/509/ES [2], aby sa Komisia splnomocnila na prijatie všetkých opatrení potrebných na fungovanie tejto dohody,ROZHODLA TAKTO:Jediný článokČlánok 3 rozhodnutia 98/509/ES sa nahrádza týmto textom:"Článok 31. Komisia zastupuje spoločenstvo v Spoločnom výbore na základe článku 12 dohody, pomáha jej osobitný výbor určený Radou. Komisia po porade s týmto osobitným výborom prikročí k menovaniam, oznámeniam, výmene informácií a žiadostiam o informácie uvedeným v dohode.2. Postoj spoločenstva v Spoločnom výbore stanoví Komisia po porade s osobitným výborom uvedeným v odseku 1."V Luxemburgu 8. októbra 2002Za RadupredsedaT. Pedersen[1] Ú. v. ES L 229, 17.8.1998, s. 62.[2] Ú. v. ES L 229, 17.8.1998, s. 61.--------------------------------------------------


title: 2010/706/EÚ: Rozhodnutie Rady z  3. júna 2010 o podpise v mene Európskej únie Dohody medzi Európskou úniou a Gruzínskom o zjednodušení udeľovania víz

text:
               24.11.2010

               SK

               Úradný vestník Európskej únie

               L 308/1

      ROZHODNUTIE RADY

   z 3. júna 2010
   o podpise v mene Európskej únie Dohody medzi Európskou úniou a Gruzínskom o zjednodušení udeľovania víz
   (2010/706/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Rada 27. novembra 2008 poverila Komisiu, aby začala s Gruzínskom rokovať o Dohode medzi Európskou úniou a Gruzínskom o zjednodušení udeľovania víz (ďalej len „dohoda“). Rokovania boli úspešne ukončené a dohoda bola parafovaná 25. novembra 2009.

               (2)

               Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (1); Spojené kráľovstvo sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (3)

               Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (2); Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

               (4)

               V súlade s článkami 1 a 2 Protokolu o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (5)

               Táto dohoda by sa mala podpísať s výhradou jej uzavretia k neskoršiemu dátumu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody o medzi Európskou úniou a Gruzínskom o zjednodušení udeľovania víz (ďalej len „dohoda“) s výhradou jej uzavretia (3).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie s výhradou jej uzavretia.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 3. júna 2010

            Za Radu

            predseda

         A. PÉREZ RUBALCABA

      (1)  Ú. v. ES L 131, 1.6.2000, s. 43.

      (2)  Ú. v. ES L 64, 7.3.2002, s. 20.

      (3)  Texty dohody, protokolu a vyhlásení sa uverejnia spolu s rozhodnutím o uzavretí dohody.